**apstiprinĀts**Daugavpils pilsētas domes Iepirkumu komisijas
2014.gada 21.novembrasēdē (protokols Nr.1)

Iepirkumu komisijas priekšsēdētāja

 I.Goldberga \_\_\_\_\_\_\_\_\_\_\_\_\_\_\_

**NOLIKUMS**

**iepirkumam Publisko iepirkumu likuma 8.2 pantā noteiktajā kārtībā**

**„Sintētiskā ledus publiskās slidotavas darbības nodrošināšana Daugavpils pilsētā”**

Identifikācijas numurs DPD 2014/56

Daugavpils, 2014

**I. Vispārīgie jautājumi**

* 1. Pasūtītājs: **Daugavpils pilsētas dome**, NMR Nr.90000077325, juridiskā adrese: Krišjāņa Valdemāra iela 1, Daugavpils, LV-5401, Latvijas Republika.
	2. Iepirkuma identifikācijas **Nr.DPD 2014/56.**
	3. Iepirkuma metode – saskaņā ar Publisko iepirkumu likuma 8.2 pantu.
	4. CPV kods: [79952000-2](http://iub.gov.lv/iubcpv/parent/8873/clasif/main/) (Pasākumu organizēšanas pakalpojumi).
	5. Kontaktpersona juridiskajos jautājumos: Daugavpils pilsētas domes Iekšējās inspekcijas nodaļas jurists Jurijs Bārtuls, tālr.: 65404320, e-pasts: jurijs.bartuls@daugavpils.lv.
	6. Kontaktpersona ar specifikāciju saistītajos jautājumos: Daugavpils pilsētas Sporta pārvaldes vadītājs Mihails Jenbajevs, tālr. 29175324.
	7. Nolikumam atbilstošo piedāvājumu izvēles kritērijs: **saimnieciski izdevīgākais piedāvājums.**

**II. Iepirkuma priekšmets**

2.1. Iepirkuma priekšmets ir **Sintētiskā ledus publiskās slidotavas darbības nodrošināšana Daugavpils pilsētā**, kas ietver sevī Slidotavas laukuma un saistīto piederumu piegādi, montāžu, demontāžu un teritorijas atbrīvošanu, iztekot līguma termiņam, kā arī laukuma darbības nodrošināšanu (turpmāk arī Pakalpojums). Darba uzdevums sīkāk definēts tehniskajā specifikācijā.

2.2. Iepirkuma priekšmets **nav sadalīts daļās**.

2.3. Līguma izpildes laiks: 6 (sešas nedēļas) no slidotavas darbības uzsākšanas dienas, neieskaitot laiku slidotavas laukuma montāžai un demontāžai.

2.4. Slidotavas laukuma izvietošanas vieta: **Daugavpils pilsētas centrs, Vienības laukums.**

2.5. Paredzamais (vēlamais) slidotavas darbības uzsākšanas laiks – 2014.gada 15.–20.decembris.

2.6. Kopējā līguma summa – ne vairāk kā EUR 41 999,99 bez PVN.

**III. Piedāvājumu iesniegšanas laiks un vieta**

3.1. Piedāvājumu drīkst iesniegt personīgi Daugavpils pilsētas domes 205.kabinetā, vai atsūtīt pa pastu pēc adreses: Daugavpils pilsētas dome, K.Valdemāra iela 1, Daugavpils, LV-5401.

3.2. Piedāvājuma iesniegšanas pēdējais termiņš – ne vēlāk kā līdz **2014.gada 2.decembrim**, plkst.10.00 pēc vietējā laika. Ja piedāvājums tiek iesniegts pēc norādītā piedāvājuma iesniegšanas termiņa beigām, to neatver un neizskata.

**IV. Piedāvājuma noformēšana**

4.1. Piedāvājumu sagatavo un iesniedz **divos identiskos eksemplāros** – vienu oriģinālu un vienu kopiju, ar attiecīgu uzrakstu piedāvājuma titullapas augšējā labajā stūrī „ORIĢINĀLS” vai „KOPIJA”.

4.2. Piedāvājums jāiesniedz aizlīmētā aploksnē vai bandrolē uz kuras ir norādīta **pretendenta** un **pasūtītāja** adrese: Daugavpils pilsētas dome, Krišjāņa Valdemāra iela 1, Daugavpils, LV-5401, ar atzīmi:

**Iepirkumam Publisko iepirkumu likuma 8.2 pantā noteiktajā kārtībā**

**„****Sintētiskā ledus publiskās slidotavas darbības nodrošināšana Daugavpils pilsētā”**

 **Iepirkuma identifikācijas numurs DPD 2014/56**

**neatvērt līdz 2014.gada 2.decembrim, plkst. 10.00.**

4.3. Piedāvājums jāiesniedz ar sanumurētām lapām, caurauklots ar uzlīmi, kas nostiprina auklu. Uz uzlīmes jābūt norādītam lapu skaitam, Pretendenta zīmoga nospiedumam un tās personas parakstam, kura faktiski caurauklojusi piedāvājumu.

4.4.Piedāvājums jāsagatavo datorrakstā, tam jābūt skaidri salasāmam, bez labojumiem un dzēsumiem.

4.5.Piedāvājums jāsagatavo latviešu valodā. Pretendenta atlases vai kvalifikāciju apliecinošus dokumentus var iesniegt svešvalodā. Ja kāds dokuments iesniegts svešvalodā, pretendents tam pievieno tulkojumu latviešu valodā, kārtībā, kāda noteikta Ministru kabineta 2000.gada 22.augusta noteikumos Nr.291 „Kārtība, kādā apliecināmi dokumentu tulkojumi valsts valodā”. Pretējā gadījumā Komisija ir tiesīga uzskatīt, ka attiecīgais atlases vai kvalifikācijas dokuments nav iesniegts;

4.6.Visiem pretendenta iesniegtajiem dokumentiem un to atvasinājumiem ir jābūt noformētiem Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas kārtība” noteiktajā kārtībā.

4.7.Ja kādu Pretendenta iesniegto dokumentu izdevusi 1961.gada 5.oktobra Hāgas konvencijas par ārvalstu publisko dokumentu legalizācijas prasības atcelšanu dalībvalsts iestāde, tad pie tiem ir jābūt pievienotiem *APOSTILLE* apliecinājumiem. Pārējo valstu iestāžu izsniegtajiem dokumentiem ir jābūt legalizētiem starptautiskajos līgumos noteiktajā kārtībā. Konsulārā legalizācija un dokumentu legalizācija ar *APOSTILLE* saskaņā ar Dokumentu legalizācijas likumu nav nepieciešama publiskiem dokumentiem, kurus ir izsniegusi Eiropas Savienības dalībvalsts, Eiropas Ekonomikas zonas valsts vai Šveices konfederācija.

4.8.Pieteikums, Tehniskais un Finanšu piedāvājums jāsagatavo saskaņā ar pievienoto paraugu. Pēc piedāvājuma iesniegšanas termiņa beigām pretendents nevar savu piedāvājumu grozīt.

4.9. Aizpildot Finanšu piedāvājumu, cenā jāiekļauj visus izdevumus un visus iespējamos riskus, kas saistīti ar tirgus cenu svārstībām un citus iespējamos riskus.

4.10. Pretendentu iesniegtie dokumenti pēc iepirkuma procedūras pabeigšanas netiek atdoti atpakaļ.

4.11. Pretendents nav tiesīgs iesniegt piedāvājuma variantus.

**V. Prasības pretendentiem**

5.1. Pretendents un pretendenta apakšuzņēmējs normatīvajos aktos noteiktajā kārtībā ir reģistrēts komercreģistrā vai līdzvērtīgā reģistrā ārvalstīs.

5.2. Pretendentam pēdējo **triju gadu** laikā ir pieredze vismaz viena sintētiskā ledus laukumu piegādē, uzstādīšanā un apkalpošanā klientiem. Pretendents var balstīties uz citu personu (uzņēmēju) iespējām, lai apliecinātu savu kvalifikāciju, ja personai uz kuras iespējām pretendents balstās, kā apakšuzņēmējam tiek nodota līguma daļa, kuras vērtība ir vismaz 50 procenti no kopējās iepirkuma līguma vērtības vai lielāka.

5.3. Uz pretendentu nav attiecināmi Publisko iepirkumu likuma 8.2 panta piektajā daļā noteiktie izslēgšanas noteikumi.

**5.4. Lai apliecinātu savu kvalifikāciju, pretendents iesniedz šādus dokumentus:**

5.4.1. Pieteikumu dalībai iepirkumā (1.pielikums), norādot apakšuzņēmējus, kuru sniedzamo pakalpojumu vērtība ir vismaz 20 procenti no kopējās iepirkuma līguma vērtības (ja tādi ir) vai lielāka un katra apakšuzņēmēja veicamos pienākumus;

5.4.2. Katra apakšuzņēmēja rakstisku piekrišanu uzvaras gadījumā piedalīties līguma izpildes nodrošināšanā;

5.4.3. Finanšu piedāvājumu (4.pielikums);

5.4.4.Tehnisko piedāvājumu atbilstoši Tehniskajai specifikācijai, kurā iekļauta informācija (apraksts par piedāvāto pakalpojumu), kas apliecina piedāvājuma atbilstību katrā Tehniskās specifikācijas punktā izvirzītajai prasībai (3.pielikums). Tehniskajam piedāvājumam vēlams pievienot piedāvātā slidotavas laukuma attēlus.

5.4.5. Pretendenta vai pretendenta norādītā apakšuzņēmēja pieredzes apliecinājumu (nolikuma 5.pielikums);

5.4.6. Speciālpilnvaras **oriģināla** eksemplāru – ja pieteikumu paraksta pilnvarota persona;

5.5. Informāciju par Latvijā reģistrēta pretendenta un pretendenta norādīto apakšuzņēmēju reģistrāciju komercreģistrā, komisija iegūs patstāvīgi no publiskajām datubāzēm. Vajadzības gadījumā komisija pieprasīs papildu informāciju.

5.6. Ārvalstīs reģistrēts pretendents iesniedz dokumentu (tulkotu un apliecinātu dokumenta kopiju), kas apliecina, ka pretendents un tā apakšuzņēmējs ir reģistrēts normatīvajos aktos noteiktajā kārtībā.

5.7. Ārvalstīs reģistrēts pretendents, kopā ar pieteikumu ir tiesīgs iesniegt attiecīgās ārvalsts kompetentās institūcijas izziņu, kas apliecina, ka uz to neattiecas Publisko iepirkumu likuma 8.2 piektajā daļā noteiktie gadījumi:

5.7.1. nav pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

5.7.2. pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.

**5.8. Komisija izslēdz pretendentu no tālākas dalības iepirkumā un neizskata tā piedāvājumu:**

5.8.1. Publisko iepirkumu likumā noteiktajos gadījumos;

5.8.2. ja piedāvājums nav noformēts Nolikumā noteiktajā kārtībā (nav cauršūts un caurauklots, nav parakstīts vai apliecināts Nolikumā noteiktajā kārtībā);

5.8.3. pretendents nav iesniedzis visus Nolikumā noteiktos dokumentus savas kvalifikācijas novērtēšanai;

5.8.4. pretendents neatbilst Nolikumā noteiktajām kvalifikācijas prasībām;

5.8.5. Pretendents iesniedzis neatbilstošu tehnisko vai finanšu piedāvājumu;

5.8.6. Ir būtiski pārkāpti citi Nolikuma nosacījumi un pastāvot šādam pārkāpumam Pasūtītājs nevar nodrošināt Publisko iepirkumu likuma 2.pantā noteikto mērķu ievērošanu.

**VI. Piedāvājumu vērtēšanas kritēriji un lēmuma pieņemšana**

6.1. Iepirkuma komisija izvēlēsies **saimnieciski izdevīgāko piedāvājumu**, kas atbilst Publisko iepirkumu likuma, šī Nolikuma, tehniskās specifikācijas un finanšu piedāvājuma prasībām.

6.2. Iepirkuma komisija:

6.2.1. Pārbaudīs piedāvājumu atbilstoši Nolikumā norādītajām prasībām, vai tas ir cauršūts un caurauklots, pārbaudīs piedāvājuma noformējumu;

6.2.2. Veiks pretendentu atlasi – pārbaudīs iesniegto dokumentu atbilstību nolikuma prasībām, izskatīs publiskajās datubāzēs pieejamo informāciju par pretendenta vai tā apakšuzņēmēju kvalifikāciju;

6.2.3. Pārbaudīs finanšu – tehniskā piedāvājuma atbilstību tehnisko specifikāciju prasībām un nepieciešamības gadījumā pieprasīs pretendentam izskaidrot tehniskajā vai finanšu piedāvājumā iekļauto informāciju;

6.2.4. Noteiks Nolikuma prasībām atbilstošu piedāvājumu un pieņems starplēmumu par pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;

6.2.5. Veiks pārbaudi par Publisko iepirkumu likuma 8.2 pantā noteikto izslēdzošo nosacījumu neesamību attiecībā pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības.

6.2.6. Ārvalstīs reģistrētam pretendentam pieprasīs iesniegt dokumentus, kas apliecina, ka attiecība uz pretendentu nav attiecināmi Nolikuma 5.7.punktā noteiktie nosacījumi (ja pretendents minētos dokumentus nebūs iesniedzis kopā ar pieteikumu). Neatbilstošie pretendenti tiks izslēgti no turpmākas dalības iepirkumā;

6.2.7. Pieņems lēmumu par uzvarētāju;

6.2.8. Trīs darba dienu laikā pēc lēmuma pieņemšanas visi pretendenti tiks informēti par komisijas pieņemto lēmumu;

6.2.9. Piedāvājumi, kas iesniegti pēc uzaicinājumā norādītā termiņa, netiks vērtēti.

 **6.3. Komisija izvēlēsies saimnieciski izdevīgāko piedāvājumu, vadoties pēc šādiem vērtēšanas kritērijiem un to vērtībām:**

|  |  |  |
| --- | --- | --- |
| **Nr.p.k.** | **Kritērijs** | **Kritērija maksimālā skaitliskā vērtība** |
| **6.3.l.**  | **Piedāvātā līgumcena** (finanšu piedāvājuma 1.1.punktā norādītā cena) | **70** |
| **6.3.2.**  | **Cena par slidu nomu** (finanšu piedāvājuma 3.3.punktā norādītā maksas summa) | **30** |

6.4. **Kritēriju „Piedāvātā līgumcena” komisija vērtēs pēc šādas formulas** (rezultāts tiks noapaļots līdz punkta simtdaļām)**:**

C = C*zem*/C*pied* x 70, kur

 C – punktu skaits,

 C*zem* – viszemākā piedāvātā cena,

 C*pied* – vērtējamā piedāvājuma cena,

 70 - kritērija maksimālā skaitliskā vērtība.

6.5. **Kritēriju „Cena par slidu nomu” komisija vērtēs pēc šādas formulas** (rezultāts tiks noapaļots līdz punkta simtdaļām):

C = C*zem*/C*pied* x 30, kur

 C – punktu skaits,

 C*zem* – viszemākā piedāvātā cena,

 C*pied* – vērtējamā piedāvājuma cena,

 30 - kritērija maksimālā skaitliskā vērtība.

 6.6. Kritērijs „Cena par slidu nomu” ir nomas maksas summa par slidu pāri pieaugušajam un slidu pāri bērnam (finanšu piedāvājuma 3.1. + 3.2.punktu kopsumma).

 6.7. Par **saimnieciski visizdevīgāko piedāvājumu** tiks atzīts piedāvājums, kurš iegūs **vislielāko vērtēšanas kritēriju vidējo punktu summu**, pie nosacījuma, ka pretendenta piedāvājums atbilst visām iepirkuma nolikuma prasībām.

 6.8. Par pieņemto lēmumu Iepirkumu komisija 3 (trīs) darba dienu laikā pēc lēmuma pieņemšanas rakstveidā informēs visus pretendentus.

 6.9. Iepirkumu komisija ir tiesīga izvēlēties nākamo saimnieciski visizdevīgāko piedāvājumu, ja iepirkuma uzvarētājs atteiksies slēgt iepirkuma līgumu.

**VII. Iepirkuma komisijas darbība**

7.1. Iepirkuma Komisija darbojas saskaņā ar Publisko iepirkumu likuma un dotā Nolikuma prasībām.

7.2. Savus lēmumus komisija pieņem sēžu laikā.

7.3. Komisijas loceklis nevar vienlaikus pārstāvēt pasūtītāja un pretendenta intereses, kā arī nevar būt saistīts ar pretendentu.

7.4. Komisija dokumentē katru iepirkuma stadiju, sastādot attiecīgus protokolus un citus dokumentus.

7.5. Komisijai ir šādas tiesības:

7.5.1. pieprasīt izskaidrot tehniskajā specifikācijā vai finanšu piedāvājumā iekļauto informāciju;

7.5.2. lemt par iesniegtā piedāvājuma noraidīšanu, ja tiek konstatēts, ka tas neat­bilst dotā Nolikuma prasībām;

7.5.3. pieņemt lēmumu par iepirkuma uzvarētāju vai objektīvu iemeslu dēļ izbeigt iepirkumu, neizvēloties nevienu piedāvājumu;

7.5.4. pieaicināt komisijas darbā speciālistus vai ekspertus ar padomdevēja tiesībām;

7.5.5. veikt citas darbības, kas izriet no šī iepirkuma Nolikuma un Publisko iepirkumu likuma.

7.6. Komisijai ir šādi pienākumi:

7.6.1. objektīvi izskatīt un izvērtēt pretendentu piedāvājumus un noteikt uzvarētāju;

7.6.2. pārbaudīt, vai piedāvājumos nav aritmētisku kļūdu;

7.6.3. pēc līguma noslēgšanas, nosūtīt paziņojumu Iepirkumu uzraudzības birojam un visiem pretendentiem.

7.7. Komisijas darba organizācija:

7.7.1. Komisijas sēdes vada komisijas priekšsēdētājs, kurš:

7.7.1.1. organizē un vada komisijas darbu;

7.7.1.2. nosaka komisijas sēžu laiku un apstiprina darba kārtību;

7.7.1.3. sasauc un vada komisijas sēdes.

7.8. Komisijas priekšsēdētāja prombūtnes laikā viņa pienākumus pilda komisijas priekšsēdētāja vietnieks.

**VIII. Pretendenta tiesības un pienākumi**

8.1. Pretendents nodrošina, lai piedāvājums tiktu noformēts atbilstoši Nolikuma prasībām.

8.2. Katrs pretendents, iesniedzot pieteikumu, apņemas ievērot visus Nolikumā minētos nosacījumus.

8.3. Pretendentam līdz piedāvājumu iesniegšanas termiņa beigām, savlaicīgi iesniedzot pieprasījumu, ir tiesības saņemt papildu informāciju par iepirkuma priekšmetu un tehniskajām specifikācijām.

8.4. Līdz piedāvājumu iesniegšanas termiņa beigām pretendents ir tiesīgs atsaukt savu piedāvājumu.

8.5. Pretendentiem ir pienākums sekot līdzi un ņemt vērā iepirkumu komisijas skaidrojumus vai atbildes, kas tiek publicētas pašvaldības mājas lapā internetā <http://daugavpils.lv/lv/27>.

**IX. Citi jautājumi**

9.1. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.

 **Pielikumā:**

1. Pieteikuma forma;
2. Tehniskā specifikācija;
3. Tehniskā piedāvājuma forma;
4. Finanšu piedāvājuma forma;
5. Pretendenta pieredzes apliecinājuma forma;
6. Uzņēmuma līguma projekts.

**1. Pielikums nolikumam**

„Sintētiskā ledus publiskās slidotavas darbības nodrošināšana Daugavpils pilsētā”
Identifikācijas numurs DPD 2014/56

**PIETEIKUMS**

Daugavpilī

Komersants

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums)

Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nodokļu maksātāja (PVN) reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālr.,fakss\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas amats, vārds, uzvārds, tālr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 tā direktora (vadītāja, valdes priekšsēdētāja) ar paraksta tiesībām (vārds, uzvārds) personā, ar šī pieteikuma iesniegšanu:

1. Piesakās piedalīties iepirkumā „**Sintētiskā ledus publiskās slidotavas darbības nodrošināšana Daugavpils pilsētā”, identifikācijas numurs DPD 2014/56,** piekrīt visiem Nolikuma nosacījumiem un garantē Nolikuma un normatīvo aktu prasību izpildi. Nolikuma noteikumi ir skaidri un saprotami.
2. Apliecina, ka visa sniegtā informācija ir pilnīga un patiesa.
3. Norāda, ka pakalpojuma izpildē tiks piesaistīti šādi apakšuzņēmēji (*ja tādi ir*):

|  |  |  |  |
| --- | --- | --- | --- |
| Nr. | Nosaukums | Nododamā pakalpojuma daļa procentos | Veicamie pienākumi |
|  |  |  |  |
|  |  |  |  |

|  |  |
| --- | --- |
| **Vārds, uzvārds, amats** |  |
| **Paraksts, Datums** |  |

**2. Pielikums** **nolikumam**

„Sintētiskā ledus publiskās slidotavas darbības nodrošināšana Daugavpils pilsētā”
Identifikācijas numurs DPD 2014/56

**TEHNISKĀ SPECIFIKĀCIJA**

1. Vispārējie jautājumi:

 1.1. Iepirkums paredz sintētiskā ledus publiskās slidotavas (turpmāk - Slidotava) darbības nodrošināšanu un pakalpojumu sniegšanu Daugavpils pilsētas iedzīvotāju un viesu aktīvās atpūtas vajadzību nodrošināšanai;

 1.2. Slidotavas pakalpojumi sniedzami, uzstādot pārvietojamu ledus laukumu (ledus virsma sastāv no paneļiem) pasūtītāja šim nolūkam ierādītā vietā – Vienības laukumā, Daugavpilī, apkalpojot to līgumā noteiktajā kārtībā un nodrošinot Daugavpils pilsētas iedzīvotāju un viesu piekļuvi ledus laukumam tam noteiktajā darba laikā, maksājot vienīgi par slidu nomu.

 1.3. Pretendents nodrošina:

 1.3.1. slidu maksas nomu, diferencētu bērniem un pieaugušajiem;

 1.3.2. iespēju izmantot Slidotavu ar personīgām slidām, kuras ir tam piemērotas;

 1.3.3. Slidotavai nepieciešamo komunikāciju pieslēgumus un komunālo maksājumu veikšanu;

 1.3.4. preču un pakalpojumu atbilstību Preču un pakalpojumu drošuma likuma prasībām;

 1.3.5. pilsētas kultūrvides prasībām atbilstošu Slidotavas noformējumu, iekļaujot Daugavpils pašvaldības ģerboni;

 1.3.6. atskaņojamās mūzikas izpildītāju autortiesību ievērošanu;

 1.3.7. sabiedriskās kārtības un tehniskās drošības nodrošināšanu Slidotavā, īpaši pievēršoties bērnu un jauniešu auditorijai;

 1.3.8. pirmās medicīniskās palīdzības sniegšanu klientiem.

2. Darba apjoms un izmantojamo iekārtu / materiālu tehniskie raksturlielumi.

 2.1. **Pretendentam jānodrošina vismaz šāda Slidotavas komplektācija:**

 2.1.1. pārvietojams sintētiskais ledus laukums – vismaz 290,00 m2;

 2.1.2. borti – augstums ne mazāks kā 90,00 cm virs ledus virsmas līmeņa;

 2.1.3. slidošanas inventāra / kases telpa;

 2.1.4. slidošanas inventārs – ne mazāk kā 200 slidu pāri standartizmēros no 28 līdz 47;

 2.1.5. pārģērbšanās soli – ne mazāk kā uz 40 sēdvietām;

 2.1.6. vismaz vienu bezmaksas publisko Bio WC slidotavas apmeklētājiem.

 2.2. **Papildus slidotavas komplektācijai pretendentam jānodrošina:**

 2.2.1. Slidotavas apskaņošana – fona mūzika;

 2.2.2. Slidotavas apgaismošana – pasākumam piemērotas gaismas;

 2.2.3. Slidotavas kopšanu, t.sk. sniega tīrīšanu;

3. Slidotavas darba laiks.

3.1. katru dienu no pulksten 10:00 līdz 22:00 ar tehnoloģiskajiem pārtraukumiem ledus tīrīšanai;

3.2. darba laiks var tikt mainīts meteoroloģisko vai citu apstākļu ietekmē, pakalpojumu sniedzējam un pakalpojumu saņēmējam par to iepriekš rakstveidā vienojoties.

4. Pakalpojumu sniegšanas termiņi:

4.1. **10 dienu laikā** no līguma spēkā stāšanās dienas Pretendents piegādā un uzstāda Slidotavu un nodrošina Slidotavas apkalpošanai nepieciešamo inventāru un personālu

4.2. nodrošina slidotavas darbību 6 (sešu) nedēļu periodā no Slidotavas darbības uzsākšanas dienas, šajā periodā neieskaitot laiku, kas nepieciešams slidotavas montāžai un demontāžai;

4.3. nodrošina Slidotavas demontāžu un teritorijas atbrīvošanu ne vēlāk kā 10 (desmit) dienu laikā pēc Slidotavas darbības beigām.

Sagatavoja:

Daugavpils pilsētas sporta pārvaldes vadītājs

M.Jenbajevs \_\_\_\_\_\_\_\_\_\_\_\_\_\_\_

**3. Pielikums** **nolikumam**

„Sintētiskā ledus publiskās slidotavas darbības nodrošināšana Daugavpils pilsētā”
Identifikācijas numurs DPD 2014/56

**TEHNISKAIS PIEDĀJUMS**

2014.gada \_\_\_\_.\_\_\_\_\_\_\_\_\_\_

|  |  |  |
| --- | --- | --- |
| **Nr.** | **Vispārējās tehniskās specifikācijas prasības**  | **Pretendenta piedāvājums** |
| 1. | Pretendents nodrošina: |  |
| 1.1. | **10 dienu laikā** no līguma spēkā stāšanās dienas piegādāt un uzstādīt Slidotavu un nodrošināt Slidotavas apkalpošanai nepieciešamo inventāru un personālu |  |
| 1.2. | slidotavas darbību 6 (sešu) nedēļu periodā no Slidotavas darbības uzsākšanas dienas, šajā periodā neieskaitot laiku, kas nepieciešams slidotavas montāžai un demontāžai |  |
| 1.3. | Slidotavas darba laiku katru dienu no pulksten 10:00 līdz 22:00 ar tehnoloģiskajiem pārtraukumiem ledus tīrīšanai |  |
| 1.4. | Slidotavas demontāžu un teritorijas atbrīvošanu ne vēlāk kā 10 (desmit) dienu laikā pēc Slidotavas darbības beigām |  |
| 1.5.  | slidu maksas nomu, diferencētu bērniem un pieaugušajiem |  |
| 1.6. | iespēju izmantot Slidotavu ar personīgām slidām, kuras ir tam piemērotas |  |
| 1.7. | Slidotavai nepieciešamo komunikāciju pieslēgumus un komunālo maksājumu veikšanu |  |
| 1.8. | preču un pakalpojumu atbilstību Preču un pakalpojumu drošuma likuma prasībām |  |
| 1.9. | pilsētas kultūrvides prasībām atbilstošu Slidotavas noformējumu, iekļaujot Daugavpils pašvaldības ģerboni |  |
| 1.10. | atskaņojamās mūzikas izpildītāju autortiesību ievērošanu |  |
| 1.11. | sabiedriskās kārtības un tehniskās drošības nodrošināšanu Slidotavā, īpaši pievēršoties bērnu un jauniešu auditorijai; |  |
| 1.12. | pirmās medicīniskās palīdzības sniegšanu klientiem |  |
| 1.13. | Slidotavas apskaņošanu – fona mūziku |  |
| 1.14. | Slidotavas apgaismošanu – pasākumam piemērotas gaismas |  |
| 1.15. | Slidotavas kopšanu, t.sk. sniega tīrīšanu |  |
|  | **Tehniskās prasības** | **Pretendenta piedāvājums** |
| 2.  | **Pretendentam jānodrošina vismaz šāda Slidotavas komplektācija** |  |
| 2.1. | pārvietojams sintētiskais ledus laukums – vismaz 290,00 m2; |  |
| 2.2. | borti – augstums ne mazāks kā 90,00 cm virs ledus virsmas līmeņa; |  |
| 2.3. | slidošanas inventāra / kases telpa |  |
| 2.4. | pārģērbšanās soli – ne mazāk kā uz 40 sēdvietām |  |
| 2.5. | vismaz vienu bezmaksas publisko Bio WC slidotavas apmeklētājiem |  |

 Finanšu piedāvājumu veido izmaksas\*:

|  |  |  |
| --- | --- | --- |
| Nr. pēc kārtas | Izmaksu pozīcijas nosaukums  | Summa EUR |
| bez PVN | PVN\*\*\_\_\_\_ % | ar PVN |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| ... |  |  |  |  |
| Kopā EUR bez PVN |  |

\* Tabula aizpildāma pievienojot šai tabulai papildu rindas, atšifrējot tā ieskatā būtiskas izmaksas, kas nepieciešamas pakalpojuma pilnvērtīgai nodrošināšanai. Tāmei jābūt pēc iespējās detalizētākai.

\*\* Jānorāda PVN likme. Gadījumā, ja PVN likme nav 21% (divdesmit viens procents) vai tā vispār netiek piemērota, piedāvājumā brīvā formā jāiekļauj pamatojums atšķirīgas PVN likmes piemērošanai ar atsauci uz attiecīgu normatīvo aktu.

**Pielikumā: Sintētiskā ledus laukuma attēli uz \_\_\_ lapām (vēlams).**

|  |  |
| --- | --- |
| **Vārds, uzvārds, amats** |  |
| **Paraksts** |  |

**4. Pielikums nolikumam**

„Sintētiskā ledus publiskās slidotavas darbības nodrošināšana Daugavpils pilsētā”
Identifikācijas numurs DPD 2014/56

**FINANŠU PIEDĀVĀJUMS**

2014. gada \_\_\_\_.\_\_\_\_\_\_\_\_\_\_\_

 1. Iepazinušies ar Nolikumu **„Sintētiskā ledus publiskās slidotavas darbības nodrošināšana Daugavpils pilsētā”**,identifikācijas numurs DPD 2014/56, piegādāt un uzstādīt publisku sintētiskā ledus slidotavu Daugavpils pilsētas Vienības laukumā (turpmāk – Slidotava) un nodrošināt slidotavas darbību atbilstoši konkursā iesniegtā pieteikuma nosacījumiem, visā tā darbības laikā par šādu kopējo cenu:

 **1.1. EUR\_\_\_\_\_\_\_\_\_\_\_(vārdiem) bez PVN**

 1.2. PVN EUR\_\_\_\_\_\_\_\_\_\_\_\_\_\_\_\_\_,

 1.3. kopā ar PVN EUR\_\_\_\_\_\_\_\_\_\_\_\_\_\_.

 3. Iznomāsim slidotavas klientiem slidas par šādu cenu ar PVN:

 3.1. Pieaugušajiem par 1 stundu \_\_\_\_EUR ar PVN,

 3.2. Bērniem par 1 stundu \_\_\_\_\_\_ EUR ar PVN.

 **3.3. Kopā – \_\_\_EUR ar PVN (3.1. + 3.2.punktu kopsumma).**

 4. Nodrošināsim Tehniskajā specifikācijā un līguma projektā noteiktās prasības.

|  |  |
| --- | --- |
| **Vārds, uzvārds, amats** |  |
| **Paraksts** |  |

**5. Pielikums nolikumam**

“ Sintētiskā ledus publiskās slidotavas darbības nodrošināšana Daugavpils pilsētā”
Identifikācijas numurs DPD 2014/56

**Pretendenta/apakšuzņēmēja pieredzes apliecinājums**

\_\_\_\_\_\_\_\_\_\_ (*uzņēmuma nosaukums*) apliecina, ka pēdējo triju gadu laikā tam ir pieredze šādu pasākumu organizēšanā:

|  |  |  |  |
| --- | --- | --- | --- |
| Nr. | Pasūtītājs | Organizētā pasākuma apraksts, kas saistīts ar mobilu sintētisko ledus laukumu piegādi un apkalpošanu, norādot veicamās darbības | Īstenošanas vieta un laika periods |
| 1. |  |  |  |
| 2. |  |  |  |

|  |  |
| --- | --- |
| **Vārds, uzvārds, amats** |  |
| **Paraksts** |  |

**6. Pielikums nolikumam**

„Sintētiskā ledus publiskās slidotavas darbības nodrošināšana Daugavpils pilsētā”
Identifikācijas numurs DPD 2014/56

*Projekts*

**UZŅĒMUMA LĪGUMS Nr.\_\_\_**

Daugavpilī, 2014. gada \_\_\_.\_\_\_\_\_\_\_\_\_

 **Daugavpils pilsētas dome**, reģistrācijas Nr. LV 90000077325, juridiskā adrese: Krišjāņa Valdemāra iela 1, Daugavpils, \_\_\_\_\_\_\_\_\_\_\_ personā (turpmāk – PASŪTĪTĀJS), kas rīkojas uz \_\_\_\_\_\_\_\_\_\_pamata, no vienas puses un

 \_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_ \_\_\_\_\_\_\_\_\_\_\_\_ personā (turpmāk – IZPILDĪTĀJS), no otras puses, kas rīkojas uz \_\_\_\_\_ pamata, kopā šajā līgumā turpmāk - Puses, pamatojoties uz Daugavpils pilsētas domes rīkotā iepirkuma „Sintētiskā ledus publiskās slidotavas darbības nodrošināšana Daugavpils pilsētā” , identifikācijas Nr. DPD 2014/56 rezultātiem, noslēdz šādu līgumu (turpmāk – Līgums).

**I.** **Līguma priekšmets**

1.1. Pasūtītājs uzdot, bet IZPILDĪTĀJS apņemas piegādāt un uzstādīt sintētiskā ledus slidotavu Daugavpils pilsētas Vienības laukumā (turpmāk – Slidotava) un nodrošināt tās darbību atbilstoši konkursā iesniegtā pieteikuma nosacījumiem, kas ir līguma neatņemama sastāvdaļa (turpmāk – Pakalpojums), bet Pasūtītājs samaksā par sniegto Pakalpojumu šajā līgumā noteiktajā kārtībā.

**II. Līguma summa un norēķinu kārtība**

2.1. Maksa par Pakalpojumu kopā sastāda EUR \_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_ *euro*), bez PVN, PVN EUR \_\_,\_\_\_\_ (\_\_\_), kopējā ar EUR \_\_\_\_\_(\_\_\_\_\_\_\_\_). Detalizēts Pakalpojuma maksas sadalījums noteikts pretendenta konkursam iesniegtajā piedāvājumā, kas ir līguma neatņemama sastāvdaļa.

2.2. Apmaksa par Pakalpojumu tiks veikta šādā kārtībā:

2.2.1. priekšapmaksa 20% apmērā tiks veikta 5 (piecu) darba dienu laikā pēc IZPILDĪTĀJA rēķina saņemšanas;

2.2.2. atlikušais maksājums tiks veikts 10 (desmit) darba dienu laikā pēc akta parakstīšanas par izpildītu Pakalpojumu.

**III.** **Pušu saistības**

* 1. IZPILDĪTĀJS:
		1. saskaņo Slidotavas darbības nodrošināšanai nepieciešamo komunikāciju pieslēgumus ar atbildīgajām institūcijām;
		2. **10 dienu laikā** no līguma spēkā stāšanās dienas:
			1. piegādā un uzstāda Slidotavu un saistīto aprīkojumu, par ko tiek parakstīts akts,
			2. nodrošina Slidotavas apkalpošanai nepieciešamo inventāru un personālu;
		3. nodrošina Slidotavas nepārtrauktu darbību (neatkarīgi no laika apstākļiem) **6 (sešu) nedēļu laika periodā** no Slidotavas darbības uzsākšanas dienas, šajā periodā neieskaitot laiku, kas nepieciešams Slidotavas montāžai un demontāžai;
		4. vizuāli noformē Slidotavu atbilstoši pilsētas kultūrvides prasībām, noformējumā iekļaujot Daugavpils pašvaldības ģerboni.
		5. nodrošina Slidotavā sporta aktivitāšu pieejamību un brīvā laika pavadīšanas iespējas pilsētas iedzīvotājiem, galvenokārt bērniem un jauniešiem;
		6. nodrošina Slidotavas darba laiku no plkst.10:00 līdz 22:00. Darba laiks var tikt mainīts meteoroloģisko vai citu apstākļu ietekmē, pakalpojumu sniedzējam un pakalpojumu saņēmējam par to iepriekš rakstveidā vienojoties;
		7. Slidotavas darbības laikā nodrošina:
			1. slidošanai atbilstošu ledus kvalitāti,
			2. audio apskaņošanu,
			3. atbilstošu apgaismošanu,
			4. iekārtu un aparatūras uzturēšanu,
			5. slidu maksas nomu, diferencētu bērniem un pieaugušajiem, kas nav lielāka par konkursa piedāvājumā norādīto. Akcijas un atlaides ir pieļaujamas;
			6. iespēju izmantot Slidotavu ar personīgām slidām, kuras ir tam piemērotas;
			7. bezmaksas publisko WC pieejamību,
			8. Slidotavas kopšanu, t.sk. sniega tīrīšanu,
			9. sabiedriskās kārtības nodrošināšanu Slidotavā,
			10. tehniskās drošības nodrošināšanu Slidotavā,
			11. pirmās medicīniskās palīdzības sniegšanu;
		8. nodrošina preču un pakalpojumu atbilstību Preču un pakalpojumu drošuma likuma 5. un 6.pantā noteiktajām prasībām;
		9. nodrošina atskaņojamās mūzikas izpildītāju autortiesību ievērošanu saskaņā ar Latvijas Republikā spēkā esošajiem normatīvajiem aktiem;
		10. nodrošina Slidotavas demontāžu un teritorijas atbrīvošanu ne vēlāk kā **10 (desmit) dienu** laikā pēc Slidotavas darbības beigām, sastādot par to aktu;
		11. pēc PASŪTĪTĀJA pieprasījuma sniedz visa veida informāciju saistībā ar Līguma izpildi;
		12. visas izmaiņas, kas veicamas Slidotavas darbības gaitā, saskaņo ar PASŪTĪTĀJU;
		13. veic citus konkursam iesniegtajā piedāvājumā noteiktos pienākumus.
	2. PASŪTĪTĀJS:
		1. ir pasākuma organizētājs Publisku izklaides un svētku pasākumu drošības likuma izpratnē un organizē likumā noteikto prasību izpildi, izņemot to prasību izpildi, kuri atbilstoši šī līguma 3.1.punkta nosacījumiem, uzdoti IZPILDĪTĀJAM;
		2. nodrošina šī līguma izpildei nepieciešamo apstākļu radīšanu;
		3. sniedz IZPILDĪTĀJAM nepieciešamo PASŪTĪTĀJA rīcībā esošo informāciju, kas nepieciešama līguma izpildei;
		4. samaksā IZPILDĪTĀJAM par Pakalpojumu šajā līgumā noteiktajā kārtībā.

**4.** **Pušu atbildība**

4.1. Puses atbild par savu līgumsaistību neizpildīšanu vai nepienācīgu izpildi. Par nodarītajiem zaudējumiem atbild tā Puse, kuras darbības vai bezdarbības dēļ šie zaudējumi radušies. IZPILDĪTĀJAM jāatlīdzina PASŪTĪTĀJAM visi zaudējumi, kas tam vai trešajām personām radušies IZPILDĪTĀJA, tā darbinieku vai pilnvaroto personu vainas dēļ.

4.2. Ja Slidotavas darbības uzsākšana noteiktajā termiņā netiek realizēta IZPILDĪTĀJA vainas dēļ, IZPILDĪTĀJS atmaksā saņemto avansu tādā apmērā, kādu ir saņēmis saskaņā ar Līguma noteikumiem un maksā līgumsodu 5 % (piecu procentu) apmērā no kopējās līguma summas.

4.3. Gadījumā, ja Pasūtītājs nepamatoti pieļāvis jebkuru līgumā noteikto maksājuma termiņa nokavējumu, IZPILDĪTĀJS ir tiesīgs saņemt no PASŪTĪTĀJA nokavējuma procentus 0,2 % (divas desmitdaļas procenta) apmērā no nokavētā maksājuma summas par katru maksājuma kavējuma dienu, sākot ar pirmo maksājuma kavējuma dienu, līdz dienai (ieskaitot), kad Pasūtītājs veicis pilnīgu nokavēto maksājumu samaksu, bet ne vairāk kā 10% no kopējās līguma summas.

**5.** **Nepārvaramā vara (Force Majeure)**

* 1. Jebkura no Pusēm neatbild par līgumā noteikto saistību neizpildi, ja tās cēlonis ir nepārvaramas varas apstākļi, kuru attiecīgā Puse nevarēja paredzēt, novērst, ietekmēt, t.i., dabas stihijas, streiki, lokauti, teroristiskas darbības, kā arī jebkādi valsts vai pašvaldību institūciju izdoti normatīvie akti, kas attiecas vai ietekmē Līguma saistību izpildi.
	2. Nepārvaramās varas apstākļu gadījumā Līguma noteikumu izpilde, saskaņā ar Pušu rakstveida vienošanos, tiek atcelta vai pagarināts tās izpildes termiņš.
	3. Par nepārvaramas varas apstākļu esamību otrai Pusei ir jāiesniedz kompetentas valsts institūcijas izsniegta izziņa, kas apstiprina nepārvaramas varas apstākļu esamību.

**6.** **Nobeiguma noteikumi**

* 1. Līgums stājas spēkā ar parakstīšanas brīdi un ir spēkā līdz saistību pilnīgai izpildei.
	2. Visi Līguma grozījumi vai papildinājumi noformējami rakstveidā un pievienojami Līgumam kā pielikumi, kas pēc abpusējas parakstīšanas kļūst par Līguma neatņemamām sastāvdaļām.
	3. Par Līgumā paredzēto saistību neizpildīšanu Puses ir atbild saskaņā ar spēkā esošajiem Latvijas Republikas normatīvajiem aktiem.
	4. Visi strīdi un nesaskaņas, kas saistītas ar šī Līguma saistību izpildi, tiks risinātas pārrunu ceļā. Gadījumā, ja starp Pusēm netiek panākta vienošanās, strīds tiek risināts Latvijas Republikas normatīvajos aktos noteiktajā kārtībā tiesu instancēs.
	5. ŠisLīgums sastādīts un parakstīts latviešu valodā 2 (divos) eksemplāros, uz trīs lapām, ar vienādu juridisko spēku, katrai no Pusēm pa vienam eksemplāram.

**7.** **Pušu rekvizīti un paraksti**

|  |  |
| --- | --- |
| **PASŪTĪTĀJS:****Daugavpils pilsētas dome**reģ.Nr. 90000077325K.Valdemāra iela 1, Daugavpils, LV – 5401A/S SWEDBANK, kods:HABALV22Nor.konts LV69HABA 0001402041250Domes \_\_\_\_\_ \_\_\_\_\_\_\_\_\_\_ | **IZPILDĪTĀJS:** |
|  |  |